Ruokaviraston mukaan päivittäinen proteiinin saantisuositus on 1,1-1,3g / painokiloa kohden 18-64-vuotiaille eli noin 10-20% päivittäisestä energiansaannista ja sitä vanhemmille suositus hieman nousee. Proteiinin tarpeeseen vaikuttavat iän lisäksi esimerkiksi myös lihasmassan määrä eli tarve saattaa olla hyvin yksilöllistä: Tavoitteelliselle kuntoilijalle päivittäinen optimaalinen proteiinin tarve voi olla kuitenkin lähempänä 1,5-2g / per painokilo. Suuremmalle määrälle proteiinia voi olla tarvetta myös esimerkiksi jonkin aineenvaihdunnallisen sairauden takia tai, jos edessä on toipumisjakso urheiluvammasta tai leikkauksesta. Korkeammasta proteiinin saannista saattaa siis olla hyötyä kudosten paranemisprosessin aikana.